বিয়োর্ন রুনে বোরি (; জন্ম ৬ই জুন ১৯৫৬) সুইডেনের প্রাক্তন বিশ্ব ১ নম্বর টেনিস খেলোয়াড়। ১৯৭৪ এবং ১৯৮১ সালের মধ্যে, তিনি বর্তমান যুগের প্রথম ব্যক্তি, যিনি ১১টি গ্র্যান্ড স্ল্যাম একক শিরোপা (ফ্রেঞ্চ ওপেনে ছয় বার এবং টানা পাঁচবার উইম্বলডন) জিতেছেন। কিন্তু তিনি চারবার ফাইনালে উঠেও ইউএস ওপেন জিততে পারেননি। তিনি প্রথম পুরুষ খেলোয়াড় যিনি বর্তমান টেনিসের ইতিহাসে পাঁচটি উইম্বলডন খেতাব অর্জন করেছিলেন। তিনি টানা চারবার ফ্রেঞ্চ ওপেন (১৯৭৮-৮১) জিতেছিলেন।   রজার ফেদেরারকে নিয়ে দুজন পুরুষ খেলোয়াড়ের মধ্যে তিনি একজন, যিনি টানা চার বছর (১৯৭৮-৮১) ফরাসি ওপেন এবং উইম্বলডনের ফাইনালে অংশ নিয়ে ছিলেন। টানা তিন বছর ধরে (১৯৭৮-৮০) উভয় প্রতিযোগিতায় জয়লাভ করা  তিনি একমাত্র খেলোয়াড়।  তিনি তিনটি বছরের শেষ প্রতিযোগিতা এবং ১৬টি গ্র্যান্ড প্রিক্স সুপার সিরিজ খেতাব অর্জন করেছিলেন। সামগ্রিকভাবে, তিনি অসংখ্য রেকর্ড স্থাপন করেছেন, যা এখনো কেউ ভাঙতে পারেনি। বোরি প্রথম খেলোয়াড় যিনি ছয়টি ফ্রেঞ্চ ওপেন একক শিরোপা জিতেছিলেন। তাঁকে ১৯৭৭,Tennis Magazine US rankingBud Collins Tennis Encyclopedia, https://imgur.com/a/L1CrZ ১৯৭৮, ১৯৭৯ এবং ১৯৮০ সালের বিশ্বের প্রথম স্থান অধিকারী পুরুষ টেনিস খেলোয়াড় বলে মনে করা হয়।   বোরির খেলোয়াড় জীবনের শুরুতে, কিশোর বয়সে আলোড়ন ফেলে দেওয়া, অভূতপূর্ব খ্যাতি এবং ধারাবাহিক সাফল্য ১৯৭০ এর দশকে টেনিসের ক্রমবর্ধমান জনপ্রিয়তা বাড়িয়ে তুলতে সহায়তা করেছিল। ফলস্বরূপ, পেশাদার টেনিস আরও লাভজনক হয়ে উঠেছিল, এবং ১৯৭৯ সালে, তিনি প্রথম খেলোয়াড় হয়েছিলেন যিনি এক মরশুমে এক মিলিয়ন ডলারের বেশি পুরস্কার অর্জন করেছিলেন। তিনি তাঁর পুরো খেলোয়াড় জীবন জুড়ে কয়েক মিলিয়ন বিজ্ঞাপনও করেছেন। তবে, অবিরত মনোযোগ এবং খেলার চাপ অবশেষে তাঁর পেশাগত অবসাদের কারণ হয়ে দাঁড়িয়েছিল এবং মাত্র ২৬ বছর বয়সে তিনি অবসর গ্রহণ করেছিলেন।Champions: Bjorn Borg, a 1983 documentary covering the end of Borg's career  প্রাথমিক জীবন ১৯৫৬ সালের ৬ই জুন, সুইডেনের স্টকহোমে, রুনে (১৯৩২-২০০৮) এবং মার্গারেথা বোরির (জন্ম ১৯৩৪) একমাত্র সন্তান হিসাবে বিয়োর্ন বোরি জন্মগ্রহণ করেছিলেন। তিনি নিকটবর্তী সদাটেলিয়াতে বড় হয়ে উঠেছিলেন। বোরির বাবা একটি টেবিল টেনিস প্রতিযোগিতায় জিতে পুরস্কার হিসাবে একটি সোনালী টেনিস র‌্যাকেটে পেয়েছিলেন। শিশু বোরি সেটিতে বিমুগ্ধ হয়েছিলেন। তাঁর বাবা তাঁকে র‌্যাকেটটি উপহার দিয়েছিলেন এবং এটি তাঁর টেনিস জীবনের সূচনা করেছিল।  দুর্দান্ত ক্রীড়াকুশল এবং সহনশীল একজন খেলোয়াড় হিসাবে, তাঁর একটি স্বতন্ত্র ভঙ্গি এবং উপস্থিতি ছিল - ধনুকের মত পা এবং খুব দ্রুত। তাঁর পেশীবহুলতা তাঁকে ফোরহ্যান্ড এবং দুই হাতের ব্যাকহ্যান্ড উভয়ের উপরেই ভারী টপস্পিন লাগাতে সাহায্য করেছিল। তিনি দুই হাতের ব্যাকহ্যান্ড ব্যবহার করতে জিমি কনর্সকে অনুসরণ করেছিলেন। ১৩ বছর বয়সে তিনি সুইডেনের অনূর্ধ্ব ১৮ বছর বয়সী সেরা খেলোয়াড়দের পরাজিত করেছিলেন। ডেভিস কাপ দলের অধিনায়ক লেনার্ট বার্গেলিন  (যিনি বোরির পুরো পেশাজীবন জুড়ে তাঁর প্রাথমিক কোচ হিসাবে দায়িত্ব পালন করেছেন), যে কোন ব্যক্তিকে বোরির রুক্ষ ঝাঁকুনি দেওয়া স্ট্রোক পরিবর্তনের চেষ্টা করার বিরুদ্ধে সতর্ক করেছিলেন।  আরো দেখুন   Borg–McEnroe rivalry  Borg–Connors rivalry  List of Grand Slam Men's Singles champions  List of Swedish sportspeople  World number one male tennis player rankings  Björn Borg (brand)  তথ্যসূত্র  সূত্র      John Barrett, editor, World of Tennis Yearbooks, London, from 1976 through 1983.  Michel Sutter, Vainqueurs Winners 1946–2003, Paris, 2003. Sutter has attempted to list all tournaments meeting his criteria for selection beginning with 1946 and ending in the fall of 1991. For each tournament, he has indicated the city, the date of the final, the winner, the runner-up, and the score of the final. A tournament is included in his list if: (1) the draw for the tournament included at least eight players (with a few exceptions, such as the Pepsi Grand Slam tournaments in the second half of the 1970s which included only players that had won a Grand Slam tournament); and (2) the level of the tournaments was at least equal to the present day challenger tournaments. Sutter's book is probably the most exhaustive source of tennis tournament information since World War II, even though some professional tournaments held before the start of the open era are missing. Later, Sutter issued a second edition of his book, with only the players, their wins, and years for the 1946 through 27 April 2003, period.  ভিডিও  The Wimbledon Collection – Legends of Wimbledon – Bjorn Borg Standing Room Only, DVD Release Date: 21 September 2004, Run Time: 52 minutes, ASIN: B0002HODA4.  The Wimbledon Collection – The Classic Match – Borg vs. McEnroe 1981 Final Standing Room Only, DVD Release Date: 21 September 2004, Run Time: 210 minutes, ASIN: B0002HODAE.  The Wimbledon Collection – The Classic Match – Borg vs. McEnroe 1980 Final Standing Room Only, DVD Release Date: 21 September 2004, Run Time: 240 minutes; ASIN: B0002HOEK8.  Wimbledon Classic Match: Gerulaitis vs Borg Standing Room Only, DVD Release Date: 31 October 2006, Run Time: 180 minutes, ASIN: B000ICLR8O.  বহিঃসংযোগ          Official Wimbledon website profile  BBC profile  Sunday Times article 5 July 2009  Björn Borg (brand)  বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:জীবিত ব্যক্তি বিষয়শ্রেণী:উইম্বলডন বিজয়ী বিষয়শ্রেণী:উইম্বলডন জুনিয়র বিজয়ী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:১৯৫৬-এ জন্ম বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন